Al Conservatori de Pàdua va estudiar amb l'hongarès Antonio Jorich i el sacerdot Antonio Bresciani, i a Venècia amb Antonio Buzzolla. Després d'aconseguir certa fama com a compositor i director d'orquestra, fou cridat a Sant Petersburg, on hi va romandre des de 1879 fins 1920, contribuint activament a la difusió de l'òpera italiana a Rússia. Aquí dirigí també moltes estrenes d'òperes i ballets russos, component-ne ell alguns ballets i col·laborant els més famosos coreògrafs i ballarins del seu temps com Màrius Petipà, Mikhaïl Fokín, Lev Ivànov i altres. En esclatar la Revolució, tornà a Pàdua, quasi totalment arruïnat, i seguí component.